47. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΗΣ Αριθ.Φ. 670/120176 της 26 Φεβρ. /1 Μαρτ. 1980 (ΦΕΚ Β΄  2Ι5) Περί ανακλήσεως δικαιώματος εξαγοράς υποχρεώσεως θητείας ή εγκυμνάσεως, κατηγορίας μεταναστών. 1.Έχοντες υπ’ όψει: α)Τα άρθρ. 86(παρ. 1γ)και 94 (παρ. 1α) Ν.Δ. 720/70 β)Την Φ.670/3/123268/24.11.75 απόφασιν ΥΕΘΑ, δημοσιευθείσαν εις το υπ’ αριθ. 1426/4.12.75 ΦΕΚ (Τεύχος Β΄). γ)Το Φ 422/3/122414/13.4.79 Έγγραφον ΓΕΕΘΑ/1ης ΜΕΟ/ΣΛ. δ)Την ανάγκην περιορισμού των περιπτώσεων εξαγοράς στρατιωτικών υποχρεώσεων. ε)Σχετικήν πρότασιν του ΓΕΕΘΑ/1ης ΜΕΟ/ΣΛ, αποφασίζομεν: Την ανάκλησιν, δια τον εφεξής χρόνον, του δικαιώματος εξαγοράς της στρατιωτικής υποχρεώσεως θητείας ή εγκυμνάσεως, των μεταναστών κλάσεων 1956 μέχρι και 1980, οίτινες απέκτησαν ή θα αποκτήσουν την υπό των προειρημένων διατάξεων προσδιοριζομένην ιδιότητα του μετανάστου, κατά την διάρκειαν της νομίμου εκτός στρατεύματος παραμονής των, συνεπεία: 1)Aναβολής κατατάξεως λόγω σπουδών, δια Σχολή, Εκπαιδευτικόν ή Επιστημονικόν ΄Ιδρυμα, του Εξωτερικού. 2)Αποδοχής ή απορρίψεως, αιτήσεως υπαγωγής των εις τας διατάξεις της παρ. 3 του άρθρ. 43 Ν.Δ. 720/70. 3.Υποψηφιότητος, δια σπουδάς ανωτέρου ή ανωτάτου εκπαιδευτικού επιπέδου. 2.Η ισχύς της παρούσης άρχεται, από της δημοσιεύσεώς της εις την Εφημερίδα της Κυβερνήσεως. 